

ΦΙΛΟΣΟΦΙΚΗ ΣΧΟΛΗ

ΠΑΙΔΑΓΩΓΙΚΟ ΤΜΗΜΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ

Πρόγραμμα Μεταπτυχιακών Σπουδών

«Διδασκαλία Ανθρωπιστικών Αντικειμένων και Διαπολιτισμική Εκπαίδευση»

Τηλ. 210 7277520, E-mail: daade@eds.uoa.gr

Website: https://daade.eds.uoa.gr

Αθήνα, 10/04/2025

**ΜΕΤΑΠΤΥΧΙΑΚΟ ΠΡΟΓΡΑΜΜΑ**

**ΔΙΔΑΣΚΑΛΙΑ ΑΝΘΡΩΠΙΣΤΙΚΩΝ ΑΝΤΙΚΕΙΜΕΝΩΝ ΚΑΙ ΔΙΑΠΟΛΙΤΙΣΜΙΚΗ ΕΚΠΑΙΔΕΥΣΗ**

**Ειδίκευση «Διδασκαλία Ανθρωπιστικών Αντικειμένων και Εκπαιδευτική Αξιολόγηση»**

**ΠΡΟΚΗΡΥΞΗ ΘΕΣΕΩΝ ΜΕΤΑΠΤΥΧΙΑΚΩΝ ΦΟΙΤΗΤΩΝ/ΤΡΙΩΝ**

**ΓΙΑ ΤΟ ΑΚΑΔΗΜΑΪΚΟ ΕΤΟΣ 2025-2026**

Το **Παιδαγωγικό Τμήμα Δευτεροβάθμιας Εκπαίδευσης** του **Εθνικού και Καποδιστριακού Πανεπιστημίου Αθηνών**, στο πλαίσιο της λειτουργίας του Προγράμματος Μεταπτυχιακών Σπουδών με τίτλο: «Διδασκαλία Ανθρωπιστικών Αντικειμένων και Διαπολιτισμική Εκπαίδευση» (ΦΕΚ 5500 τχ. Β’ 7.12.2018, ΦΕΚ 3133, τχ. Β΄ 6.8.2019, ΦΕΚ 4394, τχ. Β’ 10.7.2024), και σύμφωνα με τον Νόμο 4957/2022 “Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις” και το άρθρο 11, 4, 2 του Κανονισμού ΠΜΣ και Διδακτορικών του ΕΚΠΑ (ΦΕΚ 392/2023, τχ. Β΄) καλεί τους/τις ενδιαφερομένους/ενδιαφερόμενες να καταθέσουν αίτηση για:

* **20 θέσεις** μεταπτυχιακών φοιτητών/φοιτητριών για την **Ειδίκευση «Διδασκαλία Ανθρωπιστικών Αντικειμένων και Εκπαιδευτική Αξιολόγηση»**

**Α. ΚΟΣΤΟΣ**

Η φοίτηση θα ξεκινήσει στο χειμερινό εξάμηνο του ακαδ. έτους 2025-2026. Η παρακολούθηση του Προγράμματος προϋποθέτει την **καταβολή διδάκτρων 800 Ευρώ για καθένα από τα 4 εξάμηνα φοίτησης**.

**Β. ΔΙΚΑΙΟΛΟΓΗΤΙΚΑ**

Οι υποψήφιοι/υποψήφιες πρέπει να αποστείλουν τα παρακάτω δικαιολογητικά **σε αρχεία pdf (κατά προτίμηση με WeTransfer) αποκλειστικά** στην ηλεκτρονική διεύθυνση του ΠΜΣ ΘΕΠΑΕΕ: **daade@eds.uoa.gr**

1. Αίτηση συμμετοχής στη διαδικασία επιλογής (βρίσκεται αναρτημένη στην ιστοσελίδα του ΠΜΣ (https://daade.eds.uoa.gr/).
2. Βιογραφικό σημείωμα (σε αρχείο pdf).
3. Αντίγραφο πτυχίου ή πτυχίων (ευκρινές φωτοαντίγραφο πρωτότυπου ή επικυρωμένου τίτλου) ή βεβαίωση του Τμήματος για την περάτωση των σπουδών τους.
4. Πιστοποιητικό κατοχής ξένης γλώσσας Β2 (ευκρινές φωτοαντίγραφο πρωτότυπου ή επικυρωμένου τίτλου).
5. **Υπεύθυνη δήλωση** του Ν.1599/86, στην οποία ο υποψήφιος/η υποψήφια **δηλώνει ότι μπορεί να ανταποκριθεί πλήρως στις απαιτήσεις της υποχρεωτικής φοίτησης σύμφωνα με τον Κανονισμό Σπουδών του ΠΜΣ και την προκήρυξη αυτή.**
6. Φωτοτυπία της Αστυνομικής Ταυτότητας (δύο όψεων).
7. Σύντομο κείμενο (έως 200 λέξεις), στο οποίο ο/η υποψήφιος/υποψήφια θα εκθέτει τους λόγους επιλογής της Ειδίκευσης του συγκεκριμένου ΠΜΣ.

Το **θέμα του e-mail θα είναι: Προκήρυξη ΔΑΑΔΕ – Ειδίκευση Διδασκαλία Ανθρωπιστικών Αντικειμένων και Εκπαιδευτική Αξιολόγηση**.

Σε όλα τα αποστελλόμενα αρχεία, οι υποψήφιοι/υποψήφιες **πρέπει να γράφουν στον τίτλο του αρχείου πρώτα το ονοματεπώνυμό τους και μετά το περιεχόμενο του αρχείου** (π.χ. Παυλίδης Νίκος \_ Βιογραφικό σημείωμα).

Οι απόφοιτοι/απόφοιτες από ιδρύματα της αλλοδαπής πρέπει να αποστείλουν πιστοποιητικό αντιστοιχίας και ισοτιμίας του πτυχίου τους από τον ΔΟΑΤΑΠ, σύμφωνα με το αρ. 34, παρ.7 του ν. 4485/2017, όπως τροποποιήθηκε και ισχύει με το άρθρο 101 παρ. 5 του ν.4547/2018.

**Καμία αίτηση δεν θα εξετάζεται εάν δεν είναι πλήρης.**

**Γ. ΣΥΝΕΝΤΕΥΞΗ**

Η επιλογή των εισακτέων πραγματοποιείται, **κατόπιν** **ελέγχου της πληρότητας των αιτήσεων**, με βάση **προφορική συνέντευξη** και εφόσον ο αριθμός των αιτηθέντων/αιτηθεισών υπερβαίνει τον αριθμό των είκοσι (20) θέσεων.

**Δ. ΑΠΟΤΕΛΕΣΜΑΤΑ**

Η Συντονιστική Επιτροπή του ΠΜΣ καταρτίζει τον πίνακα αξιολόγησης των φοιτητών/φοιτητριών και τον καταθέτει προς έγκριση στη Συνέλευση.

**Δ. ΔΙΚΑΙΩΜΑ ΥΠΟΒΟΛΗΣ ΑΙΤΗΣΗΣ**

**Δικαίωμα να υποβάλουν αίτηση** έχουν:

**ι) εν ενεργεία εκπαιδευτικοί ΠΕ02 δημόσιας ή ιδιωτικής εκπαίδευσης,**

**ιι)**  **πτυχιούχοι** των Τμημάτων των ΑΕΙ της χώρας ή ισότιμων και αντίστοιχων Τμημάτων της αλλοδαπής, οι οποίοι/οποίες έχουν δικαίωμα διορισμού στη δημόσια ή ιδιωτική εκπαίδευση ως ΠΕ02.

Η λειτουργία της κατεύθυνσης αυτής απαιτεί **υποχρεωτική παρακολούθηση** των μαθημάτων. **Τα μαθήματα της κατεύθυνσης θα διεξάγονται**:

α) μέσω τηλε-διδασκαλίας, για τους/τις εν ενεργεία εκπαιδευτικούς ΠΕ02 δημόσιας ή ιδιωτικής εκπαίδευσης, μεταξύ των ωρών 17.00-21.00, και, σε ειδικές περιπτώσεις, τα Σάββατα 9:00-15:00,

α) στον 5ο όροφο της Φιλοσοφικής Σχολής του ΕΚΠΑ για τους/τις πτυχιούχους των Τμημάτων των ΑΕΙ της χώρας ή ισότιμων και αντίστοιχων Τμημάτων της αλλοδαπής, οι οποίοι έχουν δικαίωμα διορισμού στη δημόσια ή ιδιωτική εκπαίδευση ως ΠΕ02, μεταξύ των ωρών 9:00-16:00, και, σε ειδικές περιπτώσεις, τα Σάββατα 9:00-15:00.

Για την απόκτηση του Διπλώματος Μεταπτυχιακών Σπουδών (ΔΜΣ) απαιτούνται συνολικά **εκατόν είκοσι (120) πιστωτικές μονάδες (ECTS)**. Η χρονική διάρκεια για τις σπουδές που οδηγούν στην απονομή του ΔΜΣ του συγκεκριμένου Προγράμματος ορίζεται σε **τέσσερα (4) ακαδημαϊκά εξάμηνα με δυνατότητα επέκτασης του χρονικού ορίου σε έξι (06) ακαδημαϊκά εξάμηνα**, σύμφωνα με όσα ο ισχύων Νόμος 4957/2022 ορίζει. Ο ανώτατος επιτρεπόμενος χρόνος ολοκλήρωσης των σπουδών μπορεί να οριστεί στα **οκτώ (8) ακαδημαϊκά εξάμηνα**, εφόσον συντρέξουν λόγοι αναστολής φοίτησης κατόπιν σχετικού αιτήματος.

Η Γραμματεία του Π.Μ.Σ. «Διδασκαλία Ανθρωπιστικών Αντικειμένων και Διαπολιτισμική Εκπαίδευση» εδρεύει στο Εργαστήριο Πειραματικής Παιδαγωγικής, (γρ. 547), Φιλοσοφική Σχολή, 5ος όροφος, **Πανεπιστημιούπολη – Τ.Κ. 15784 Ιλίσια, γραφείο 547.**

**Η υποβολή αίτησης και η κατάθεση των δικαιολογητικών θα γίνονται ηλεκτρονικά αποκλειστικά στην ηλεκτρονική διεύθυνση:**

**daade@eds.uoa.gr**

**από την 11/4/2025 έως την 31/8/2025.**

**Οι συνεντεύξεις αναμένεται να διεξαχθούν εντός Σεπτεμβρίου 2025.**

Εκ μέρους της Συντονιστικής Επιτροπής του ΠΜΣ

Ο Διευθυντής του Προγράμματος

Αναπληρωτής Καθηγητής Χρήστος Παρθένης